

 Directia de Sanatate Publica Iasi

**COMUNICAT DE PRESĂ**

Ziua Naţională fără Tutun- 17 noiembrie 2016

**„Învinge dependența de tutun! Recâștigă-ți sănătatea!”**

 Ziua Naţională fără Tutun, marcată în fiecare an în a 3-a zi de joi a lunii noiembrie, oferă cadrul informării şi sensibilizării populaţiei cu privire la riscurile generate de consumul de tutun, precum şi a populaţiei nefumătoare cu privire la riscurile la care se expune prin inhalarea fumului de ţigară – aşa numitul “fumat pasiv” –, alături de încurajarea acesteia din urmă de a-şi solicita dreptul la un aer fără fum de ţigară, prin respectarea prevederilor legale în vigoare.

 Campania are ca obiective informarea şi conştientizarea populaţiei asupra riscurilor asociate consumului de tutun; creşterea numărului de persoane care nu încep să fumeze şi a celor care renunţă la fumat; protecţia faţă de expunerea la fumul de tutun.

 Scopul campaniei este de reducere a prevalenţei fumatului în rândul tinerilor prin promovarea unui stil de viaţă fără tutun şi conştientizarea populaţiei generale cu privire la efectele nocive ale fumatului

În **România**, se fumează zilnic peste **5 milioane** de pachete de ţigări, iar aproximativ **85%** dintre pacienţii cu cancer bronhopulmonar sunt fumători, potrivit **Societăţii Române de Pneumologie**. Totodată studiile au arătat că **89%**dintre fumătorii din ţara noastră şi-ar dori să reducă numărul ţigărilor sau să renunţe complet la fumat.

Printre numeroasele **avantaje ale renunțării la fumat** se numără:

* crește speranța de viață
* scade riscul producerii unui infarct miocardic
* scade riscul formării unei tumori cancerigene
* un mod de viață mult mai sănătos
* mai mulți bani în buzunar